2.  ลักษณะการประกอบธุรกิจ

นับตั้งแต่เกิดวิกฤตเศรษฐกิจปี 2540 เป็นต้นมา
บริษัทฯได้ปรับเปลี่ยนการบริหารงานของเครือฯอย่างต่อเนื่อง
เพื่อจะเน้นเฉพาะธุรกิจที่เป็นธุรกิจหลักซึ่งเครือฯ มีความรู้ความชำนาญ
สามารถดำเนินการได้เองทั้งในระยะสั้นและระยะยาว
ในขณะเดียวกันก็จะลดบทบาทการบริหารในธุรกิจที่ไม่ใช่ธุรกิจหลัก โดยเฉพาะในช่วง 5
ปีที่ผ่านมาเครือฯ ได้ขายเงินลงทุนและลดบทบาทในธุรกิจดังกล่าวไปจำนวนมาก เช่น
บริษัทเอสซีจีคาร์เซอร์วิซเซส จำกัด (ธุรกิจรถเช่า) บริษัทสยามคอมเพรสเซอร์อุตสาหกรรม จำกัด
(ธุรกิจผลิตคอมเพรสเซอร์) บริษัทสยามอุตสาหกรรมยิปซัม จำกัด (ธุรกิจแผ่นยิปซัม)
บริษัทนวโลหะไทย จำกัด (ธุรกิจชิ้นส่วนยานยนต์) TileCera Inc., (ธุรกิจกระเบื้องเซรามิก
ในสหรัฐอเมริกา) บริษัทสยามมิชลินกรุ๊ป จำกัด และบริษัทย่อย (ธุรกิจยางรถยนต์)
และบริษัทกระจกสยามการ์เดียน จำกัด (ธุรกิจกระจก) เป็นต้น ทั้งนี้เพื่อให้เครือฯ
มีทรัพยากรเพียงพอที่จะสร้างผลกำไรและมูลค่าเพิ่มให้แก่ธุรกิจหลักและผู้ถือหุ้นในระยะยาว

ในปัจจุบัน บริษัทฯ ได้จัดผังการบริหารงานโดยแบ่งกลุ่มธุรกิจเป็น 6 กลุ่มและมีบริษัทโฮลดิ้ง 2
บริษัท ทั้งนี้เพื่อให้เกิดความชัดเจนในการบริหารงาน เพิ่มประสิทธิภาพการจัดการทรัพยากร
และเสริมสร้างความแข็งแกร่งในการดำเนินธุรกิจตามแผนกลยุทธ์ระยะยาว

การบริหารของบริษัทฯ ในปัจจุบันประกอบด้วย

-   ธุรกิจขนาดใหญ่ 3 กลุ่ม ประกอบด้วย ซีเมนต์ ปิโตรเคมี และกระดาษและบรรจุภัณฑ์

-   ธุรกิจขนาดกลาง 3 กลุ่ม ประกอบด้วย วัสดุก่อสร้าง เซรามิก และธุรกิจจัดจำหน่าย

บริษัทโฮลดิ้ง 2 บริษัท คือ

-   บริษัทซิเมนต์ไทย โฮลดิ้ง จำกัด ทำหน้าที่บริหารเงินลงทุน
    โดยรับโอนธุรกิจที่ไม่ใช่ธุรกิจหลักของเครือฯ และธุรกิจที่เครือฯ มีแผนลดบทบาท
    ซึ่งส่วนใหญ่เป็นบริษัทร่วมทุนเข้าไว้ด้วยกัน

-   บริษัทซิเมนต์ไทย พร็อพเพอร์ตี้ (2001) จำกัด (มหาชน)
    ทำหน้าที่ดูแลเขตอุตสาหกรรมของเครือซิเมนต์ไทยและบริหารอสังหาริมทรัพย์ ได้แก่ ที่ดิน
    อาคาร และการให้บริการที่เกี่ยวข้องกับอสังหาริมทรัพย์เหล่านี้

ในการดำเนินธุรกิจของเครือฯ ในหลายกลุ่มธุรกิจจะประกอบด้วยบริษัทย่อยและบริษัทร่วม
หลายบริษัทที่ประกอบกิจการเหมือนหรือใกล้เคียงกัน โดยปกติเครือฯ จะดำเนินการดังนี้
ถ้าเป็นผลิตภัณฑ์ประเภทเดียวกันจะกระจายฐานการผลิตไปในที่ต่างๆ
เพื่อเป็นการครอบคลุมพื้นที่การขายเป็นการเสริมกัน เช่น
บริษัทที่ผลิตปูนซิเมนต์จะมีทั้งที่อยู่ในภาคกลาง ภาคเหนือ และภาคใต้
เพื่อครอบคลุมพื้นที่ของประเทศทั้งหมด
โดยการจำหน่ายส่วนใหญ่จะผ่านธุรกิจจัดจำหน่ายโดยใช้ตราสินค้าและคุณภาพเช่นเดียวกัน
ดังนั้นในแง่ลูกค้าจะไม่มีความแตกต่างในการยอมรับและการซื้อผลิตภัณฑ์ของเครือฯ

ถ้าเป็นผลิตภัณฑ์ที่ใกล้เคียงกันและอาจจะใช้ทดแทนกันได้บ้าง
ส่วนใหญ่การแยกบริษัทหรือกิจการก็เพื่อให้ครอบคลุมส่วนของตลาด (Segment) ที่แตกต่างกัน เช่น
สินค้ากระเบื้องหลังคาเซรามิคจะมุ่งกลุ่มเป้าหมายที่มีรายได้และรสนิยมสูง
สินค้ากระเบื้องคอนกรีตก็มุ่งเน้นที่ลูกค้าที่มีรายได้ระดับสูงลงมาถึงระดับกลาง
ส่วนสินค้ากระเบื้องซิเมนต์ใยหินมุ่งไปที่ลูกค้ารายได้ระดับต่ำกว่า เป็นต้น

ในหลายๆ ธุรกิจของเครือฯ แม้ว่าผลิตภัณฑ์ที่ผลิตจะเป็นผลิตภัณฑ์ในกลุ่มเดียวกัน
เช่นผลิตภัณฑ์ชนิดเม็ดพลาสติกในกลุ่มปิโตรเคมี
ในแต่ละบริษัทจะผลิตผลิตภัณฑ์ที่มีคุณสมบัติในการใช้งานที่แตกต่างกันไปและจำหน่ายในกลุ่มลูกค้าที่แตกต่างกัน

  []

  []* บริษัทฟินิคซ พัลพ แอนด์เพเพอร์ จำกัด (มหาชน) ซื้อหุ้นเพิ่ม สัดส่วนการถือหุ้นเป็น 53%
  ในเดือนมกราคม 2545

  []* บริษัทสยามลวดเหล็กอุตสาหกรรม จำกัด ขาย เหลือสัดส่วนการถือหุ้น 29 %
  เมื่อเดือนมกราคม 2545

  บริษัทสยามฟูรูกาวา จำกัด ขาย เหลือสัดส่วนการถือหุ้น 29 % เมื่อเดือนมกราคม 2545

[]

  []

  หมายเหตุ : ข้อมูลงบการเงินจำแนกตามประเภทธุรกิจก่อนปรับปรุงรายการระหว่างกลุ่มธุรกิจ

  * ส่วนแบ่งกำไร(ขาดทุน) ในบริษัทร่วม ตามวิธีส่วนได้เสีย (Equity Method)

  ** แสดงตามงบการเงินรวมที่ปรับปรุงรายการระหว่างกลุ่มธุรกิจแล้ว เช่น
  รายการขายระหว่างธุรกิจซิเมนต์

  ธุรกิจวัสดุก่อสร้าง ธุรกิจเซรามิก และธุรกิจการค้า